Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 327

2. Kishajó- és csónaképítés üzleti és mûszaki terv készítése A kishajó- és csónaképítõ technikus összegyûjti azokat az információkat, amelyek alapján kialakítja a hajóépítõ mûhelyben gyártandó termékek körét, rezsi óradíját, a mûhely kapacitását. Ütemtervet készít az elvégzendõ munkákról, átadási határidõkrõl, karbantartásokról és a munkarendrõl. Tervezési feladatait számítógépen, szövegszerkesztõ, táblázatkezelõ, adatbázis-kezelõ és CAD programok felhasználásával készíti. Ennek során: — Megbeszélésen tájékoztatja az ügyfelet az anyagok és technológiák költségeirõl, egyezteti az igényeket a megrendelõvel: a hajó méretére, típusára, beépítésére, építési anyagaira, külsõ megjelenésére vonatkozó adatokat, melyek megfelelnek a mûhely méreteinek, felszereltségének és technológiájának. Figyelembe veszi az építéshez szükséges feltételek meglétét: nedvességtartalom, hõmérséklet, belmagasság, gyártási és munkavédelmi elõírásokat. — Ajánlati tervet rajzol kézi rajzeszközökkel és CAD rajzolóprogramok felhasználásával a megrendelõ igényeinek figyelembevételével, betartva a hajó- és csónaképítési szabványok elõírásait, a hajó szakrajz szabvány elõírásait, a megrendelt típus jellegzetességeit, esztétikai követelményeket. — Elkészíti a hajóépítés költségvetését számítógépen, költségvetési programok felhasználásával, a hajó és csónak méretének, anyagainak, felszereltségének, munkaidõszükségletének, garanciális költségeinek és a tervezett nyereségnek megfelelõen. Figyelembe veszi az aktuális pénzügyi elõírásokat, a piaci árszintet, a mûhely minõsítését és szakmai színvonalát. — Gyártási, építési szerzõdést köt formanyomtatványon, illetve egyedi igények szerint az ajánlati tervnek megfelelõ, a kiviteli tervben rögzített méretû, anyagú, a gyártási leírásban rögzített kialakítású hajóra, melyben meghatározza az átadási határidõt, a bekerülési költséget és a fizetés részletezését, késedelmi jogkövetkezményeket és garanciális kötelezettségeket. Figyelembe veszi a szerzõdésekre vonatkozó forgalmi, tartalmi és jogi elõírásokat. — Irányítja az üzleti terv készítését, felhasználja a kimutatásokat a mûhely jelenlegi lehetõségeirõl, a fejlesztésérõl, gazdaságos mûködésérõl, reklám és marketing tevékenységérõl, a várható kapacitásról, pénzügyi lehetõségekrõl, hitelfelvételrõl, befektetésrõl, nyereségrõl. Az üzleti tervet érvényes gazdasági, pénzügyi és a várható uniós szabályozók exportés importlehetõségeinek figyelembevételével, környezetvédelmi, munkavédelmi szabályok betartása mellett készíti el.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes